钦定古今图书集成/明伦汇编/闺媛典/第004卷 > 《女戒》邵雍
## 钦定古今图书集成/明伦汇编/闺媛典/第004卷 > 《女戒》邵雍

妇道之常，顺惟厥正。是曰天明，是其帝命。嘉尔婉娩，
克安尔亲。往之尔家，克施克勤。尔顺惟何，无违夫子。
无然皋皋，无然訿訿。彼是而违，尔焉作非。彼旧而革，
尔焉作仪。无非无仪，女生则戒。王姬肃雍，酒食是议。
贻尔五物，以铭尔心。锡尔佩巾，墨予诲言。铜尔提匜，
谨尔宾荐。玉尔奁具，素尔藻绚。枕尔文竹，席尔吴莞。
“念尔书训，思尔退安。彼实有室，尔勿从室。逊尔提提，
尔生引逸。”